ໄນຈີເຣຍ ອະນຸຍາດໃຫ້ ພັກຝ່າຍຄ້ານ ໂຮມຕົວເຂົ້າກັນ 
ຄະນະກໍາມະການເລືອກຕັ້ງໄນຈີເຣຍ ອະນຸມັດໃຫ້ມີການໂຮມຕົວເຂົ້າກັນ ລະຫວ່າງ ພັກຝ່າຍຄ້ານໃຫຍ່ ສາມພັກ ຊຶ່ງເປັນການທ້າທາຍຫຼາຍຂຶ້ນ ຕໍ່ພັກກໍາອໍານາດ ໃນປັດຈຸບັນ.
ຄະນະກໍາມະການເລືອກຕັ້ງຂອງໄນຈີເຣຍ ໄດ້ອະນຸມັດ ໃຫ້ມີ ການໂຮມຕົວເຂົ້າກັນ ລະຫວ່າງພັກຝ່າຍຄ້ານໃຫຍ່ສາມພັກ ຊຶ່ງເປັນການເຄື່ອນໄຫວທີ່ອາດເຮັດໃຫ້ມີການທ້າທາຍຢ່າງ ແຂງຂັນຫຼາຍຂຶ້ນຕໍ່ພັກປະຊາທິປະໄຕປະຊາຊົນ ຫລື PDP ຂອງປະທານາທິບໍດີ Goodluck Jonathan ໃນການເລືອກ ຕັ້ງປະທານາທີບໍດີ ທີ່ຈະຈັດຂຶ້ນໃນປີ 2015 ນັ້ນ ຄະນະກໍາມະການດັ່ງກ່າວເວົ້າໃນວັນພຸດວານນີ້ວ່າ ບັນດາພັກ ຝ່າຍຄ້ານມີເງື່ອນໄຂ “ຄົບຖ້ວນຕາມຂໍ້ກໍາໜົດຂອງກົດໝາຍທຸກ ປະການ” ໃນການໂຮມຕົວກັນເຂົ້າເປັນພັກ All Progressive Congress ແນວໂຮມໃໝ່ດັ່ງກ່າວ ປະກອບມີພັກລວມປະຊາຊົນໄນຈີເຣຍທັງໝົດຫລື ANPP, ພັກ ສະພາເພື່ອການປ່ຽນແປງໄປສູ່ຄວາມກ້າວໜ້າ ຫລື CPC ແລະພັກສະພາເພື່ອດໍາເນີນ ການຂອງໄນຈີເຣຍ ຫລື ACN ຢູ່ໄນຈີເຣຍ ແມ່ນມີການແບ່ງແຍກກັນເກືອບເຄິ່ງຕໍ່ເຄິ່ງ ລະຫວ່າງຊາວມຸສລິມ ແລະຄຣິສ ຕຽນ ພັກ All Progressive Congress ແມ່ນລວມມີຊາວມຸສລິມທີ່ມີອິດທິພົນຈາກພາກ ເໜືອຂອງປະເທດ ແລະຊາວຄຣິສຕຽນຈາກພາກໃຕ້ຂອງໄນຈີເຣຍ ພັກ PDP ທີ່ກໍາລັງປົກຄອງປະເທດຢູ່ໃນປັດຈຸບັນ ໄດ້ກໍາອໍານາດນັບແຕ່ປະເທດໄດ້ເລີ້ມ ຫັນປ່ຽນໄປສູ່ລະບອບປົກຄອງແບບມີປະຊາທິປະໄຕ ໃນປີ 1999 ເປັນຕົ້ນມາ ແຕ່ວ່າ ພັກດັ່ງກ່າວພວມປະເຊີນກັບຄວາມແຕກແຍກພາຍໃນພັກ ແລະໄພຂົ່ມຂູ່ຈາກຝ່າຍຄ້ານ ອີກດ້ວຍ ປະທານາທິບໍດີ Jonathan ຊຶ່ງເປັນຊາວຄຣິສຕຽນຈາກພາກໃຕ້ຂອງປະເທດ ບໍ່ໄດ້ກ່າວ ແຕ່ຢ່າງໃດວ່າ ທ່ານຈະລົງສະໝັກເລືອກຕັ້ງຄືນອີກ ໃນປີ 2014 ທີ່ຈະມາເຖິງນີ້ ຫລືບໍ່ ການລົງຄະແນນສຽງໃນການເລືອກຕັ້ງທ່ານໃນປີ 2011 ແມ່ນມີການແບ່ງແຍກກັນ ໃນ ປະເທດໂດຍທີ່ທ່ານ Jonathan ຄອບງໍາໃນເຂດຊາວຄຣິສຕຽນຢູ່ ທາງພາກໃຕ້ ແລະ ທ່ານ Muhammadu Buhardi ຊຶ່ງເປັນຄູ່ແຂ່ງຂອງທ່ານ ໄດ້ຮັບໄຊຊະນະໃນເຂດພາກເໜືອ ທີ່ມີຊາວມຸສລິມອາໄສຢູ່ນັ້ນ